El Club de Marató Els Troters i l'Ajuntament presenten la 15K Ciutat de Sagunt que se celebrarà el 17 d'octubre
04 d’octubre 2021

![Imagen 1](/media/0t4bou5e/97m1-15k.jpg)![Imagen 2](/media/4prdwnjq/97m2-15k.jpg)

​![Imagen sin texto alternativo.](/es-va/Actualidad/PublishingImages/Octubre 2021/97m1 y mini 15 k.jpg)  
  

El Club de Marató Els Troters juntament amb el departament d'Activitat Física, Salut i Esports de l'Ajuntament de Sagunt ha presentat la carrera 15K Ciutat de Sagunt, que tindrà lloc el diumenge 17 d'octubre. Es tracta d'una carrera preparatòria de cara a la XXXVI Mitjana Marató Sagunt que se celebrarà el pròxim 30 de gener, en la qual també tindrà lloc la V carrera 8K i la V Xiquetes-carreres.

L'eixida està prevista a les 10.00 hores des de la plaça Cronista Chabret, amb un recorregut que discorrerà per diferents punts del barri antic de la ciutat i amb la meta situada en la mateixa plaça d'inici. A l'acte han assistit l'alcalde Sagunt, Darío Moreno; el regidor delegat del departament d'Activitat Física, Salut i Esports, Javier Timón; la presidenta del Club de Marató Els Troters, Davinia Bono i altres membres del club.

Darío Moreno ha indicat que «**esta una mostra més del potencial esportiu que tenim a la ciutat. Volem ser referent en esport i per això secundem totes les iniciatives dels clubs, així com per ser una ciutat saludable i d'educació en valors que tenen tots estos esdeveniments. A més, este esdeveniment també té a veure amb la reactivació econòmica i recuperació emocional després de la pandèmia**». Així mateix, ha agraït el treball al Club Marató Els Troters i ha animat a la ciutadania a participar.

D'altra banda, Javier Timón, ha destacat «**les estrictes mesures covid que estan previstes per garantir la seguretat de la ciutadania**» i ha agraït al Club Marató Els Troters «**el seu treball i dedicació per fer possible la celebració d'este esdeveniment esportiu tan necessari en estos moments on sembla que ja ens dirigim definitivament cap a la tan anhelada normalitat**». A més, també ha animat a tota la ciutadania a participar en esta activitat «**saludable i completament segura**».

D'altra banda, Davinia Bono ha agraït el suport i col·laboració de l'Ajuntament i ha explicat les característiques que tindrà esta carrera. «**Hui és un dia feliç perquè esta carrera significa que tornem i continuem treballant després de la pausa de la pandèmia**», ha apuntat.

Pel que fa al lliurament de dorsals, si el temps ho permet, s'entregaran a Sagunt Ciutat a l'aire lliure en la Plaça Cronista Chabret des de les 8.30 hores fins a les 9.45 en diferents taules el mateix dia de la carrera. En cas de lliurament anticipat en qualsevol altre lloc que l'organització decidisca, s'informarà degudament en la web: [www.sportmaniacs.com](https://sportmaniacs.com/es)

Les inscripcions, que es van iniciar el passat 19 d'agost, encara continuen obertes i es tancaran el 13 d'octubre, a excepció que s'aconseguisca abans el límit de 200 participants. Per a inscriure's a la carrera es podrà fer a través del següent [enllaç](https://sportmaniacs.com/es/races/15k-ciutat-de-sagunt-2021com) i té un cost de 10 euros.

Les categories d'esta carrera, tant dones com homes, són: Sub23 (menys de 23 anys), Sènior (29 a 39 anys), Màster A (de 40 a 49), Màster B (a partir de 50), diversitat funcional i Locals (totes dues categories a partir de 18 anys).

Els premis que es podran aconseguir és el trofeu de primera posició, tant per a dona com per a home, a nivell General; també, una medalla per al primer, segon i tercer classificat de la General, tant per a dones com per a homes. A més, una medalla per al primer, segon i tercer classificat, tant homes com dones, a nivell Local (es consideraran corredors i corredores locals, aquelles persones empadronades i nascudes a Sagunt i Port de Sagunt). També s'atorgaran medalles a la primera, segona i tercera dona de cada categoria excepte diversitat funcional; medalles per a la primera, segona i tercera persones classificada, tant per a home com per a dones, en cada categoria excepte diversitat funcional i, finalment, una medalla a la primera dona i al primer home classificats amb diversitat funcional.

**Mesures de seguretat durant la carrera**

S'entregarà una màscara a cada corredor al lliurament del dorsal i se sol·licita que durant el lliurament de dorsals i els moments previs immediats a donar l'eixida de la carrera, es faça ús de les màscares fins a passat l'arc d'eixida i control de temps. Es col·locaran contenidors en un tram després del pas per l'arc d'eixida per a depositar les màscares. En tirar-les als contenidors es prega trencar en la mesura que siga possible les gomes de subjecció de les màscares. En passar per l'arc d'arribada al final de la carrera, es tornarà a entregar a cada participant una altra màscara.

D'altra banda, la zona d'eixida de la carrera estarà delimitada i cada participant guardarà la distància de seguretat de 1,5 metres, mitjançant senyals en el sòl. Així mateix, tots els avituallaments seran d'autoservei i hi haurà contenidors després de cadascun d'ells (km 5, 10 i meta) per a depositar les botelles utilitzades.

Els llistats per a revisar el número de dorsal es col·locaran en llistats de 30 participants per ordre alfabètic en les reixes del Col·legi Públic Cronista Chabret. Per evitar concentracions no s'editaran llistes de classificació dels resultats generals de la carrera, per la qual cosa solament es mostrarà el llistat dels tres primers classificats de cadascuna de les categories.

 ​

![Imagen sin texto alternativo.](/es-va/Actualidad/PublishingImages/Octubre 2021/97C2 RP15K.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-club-de-marato-els-troters-i-l-ajuntament-presenten-la-15k-ciutat-de-sagunt-que-se-celebrara-el-17-d-octubre/ "Facebook")
*   [](http://twitter.com/share?url=https://aytosagunto.es/va/actualitat/el-club-de-marato-els-troters-i-l-ajuntament-presenten-la-15k-ciutat-de-sagunt-que-se-celebrara-el-17-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-club-de-marato-els-troters-i-l-ajuntament-presenten-la-15k-ciutat-de-sagunt-que-se-celebrara-el-17-d-octubre/ "Linked In")
*   [](mailto:?body=https://aytosagunto.es/va/actualitat/el-club-de-marato-els-troters-i-l-ajuntament-presenten-la-15k-ciutat-de-sagunt-que-se-celebrara-el-17-d-octubre/)